Държавен вестник, бр. 76, 2021 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  76
Глава 6.3 - Конструкция и изпитване на опаковки за вещества от клас 6.2 
 
617 
 
 
6.3.5.4.2 
Опаковки с брутно тегло над 7 kg 
 
Мострите се пускат върху ръба на цилиндричен стоманен прът. Прътът се поставя вертикално на равна 
твърда повърхност. Той трябва да има диаметър 38 mm, а ръбовете на горния край - радиус не по-голям 
от 6 mm (вижте по - долу). Прътът трябва да се подава от повърхността на разстояние най-малкото равно 
на разстоянието между центъра на първичния съд и външната повърхност на външната опаковка, като 
минимумът е 200 mm. Една мостра се пуска с горната си повърхност в най-ниско положение в свободно 
вертикално падане от височина 1 m, измерено от върха на стоманения прът. Втора мостра се пуска от 
същата височина по посока, перпендикулярна на тази, използвана за първата. Във всеки случай 
опаковката трябва да бъде поставена в такава посока, че стоманеният прът да може да проникне през 
първичния съд. След всеки удар проникването във вторичната опаковка е приемливо, при условие че няма 
изтичане от първичния съд. 
 
38 mm 
 
 
Радиус ≤ 6 mm 
 
 
 
 
 
 
 
 
 
 
 
 
 
 
 
 
6.3.5.5 Протокол от изпитването 
 
6.3.5.5.1 
 
Изготвя се протокол от изпитване, който съдържа най-малко следните данни и е на разположение на 
ползващите опаковката: 
.1  име и адрес на организацията, извършила изпитването; 
.2 име и адрес на заявителя (когато е приложимо); 
.3 уникален идентификатор на протокола от изпитването; 
.4 дата на изпитването и на протокола; 
.5 производител на опаковката; 
.6 
описание на типа конструкция на опаковката (напр. размери, материали, приспособления за 
затваряне, дебелина и др.), включително метода на производство (напр. формоване чрез раздуване), 
и които могат да включват чертеж(и) и/или снимка(и); 
.7 максимален капацитет; 
.8 изпитвано съдържание; 
.9 описание и резултати от изпитването; 
.10  Протоколът от изпитването се подписва с името и длъжността на подписващото лице. 
 
6.3.5.5.2 
 
Протоколът от изпитването съдържа декларации, че опаковката, приготвена за транспортиране, е била 
изпитана в съответствие с подходящите изисквания на настоящата глава и че използването на други 
методи на опаковане или компоненти може да я направи невалидна. Копие от протокола от изпитването се 
предоставя на компетентния орган. 
 
 
618 
Глава 6.4 
Разпоредби за конструкцията,  
изпитването и одобрението 
на опаковки за радиоактивен материал и за 
одобрението на такъв материал 
Забележка: Настоящата глава включва разпоредби, които се прилагат за конструкцията, изпитването и одобрението 
на някои опаковки и материали само при въздушен превоз. Въпреки че тези разпоредби не се прилагат за 
опаковки/материали, транспортирани по море, разпоредбите се възпроизвеждат за целите на 
информацията/идентификацията, тъй като тези опаковки/материали, проектирани, изпитани и одобрени за 
въздушен транспорт, могат да бъдат превозвани и по море. 
6.4.1  
 [Запазено] 
6.4.2  
 Общи положения 
6.4.2.1 
 Опаковката трябва да бъде проектирана така, че да съответства на масата, обема и формата и да може 
да бъде лесно и безопасно превозвана.  Освен това опаковката трябва да бъде проектирана така, че да 
може да бъде сигурно закрепена във или върху товарния контейнер по време на превоз. 
6.4.2.2 
 Конструкцията трябва да бъде такава, че всяко повдигащо приспособление върху опаковката да не се 
повреди, когато се използва по предвидения начин, и ако възникне неизправност при приспособленията, 
съответствието на опаковката с други разпоредби на настоящия Кодекс няма да бъде нарушено. При 
проектирането трябва да се вземат предвид подходящите фактори за безопасност, за да се обхване 
повдигането. 
6.4.2.3 
 Прикрепващите приспособления и всички други приспособления върху външната повърхност на 
опаковката, които биха могли да се използват за повдигането й, трябва да бъдат проектирани така, че да 
поддържат масата й в съответствие с разпоредбите на 6.4.2.2, или да могат да се демонтират или по друг 
начин да станат негодни за употреба по време на превоз. 
6.4.2.4 
 Доколкото е възможно, опаковката трябва да бъде проектирана и завършена така, че по външните 
повърхности да нямат изпъкналости и да могат лесно да бъдат обеззаразени. 
6.4.2.5 
 Доколкото е възможно, външният слой на опаковката трябва да бъде проектиран така, че да 
предотвратява събирането и задържането на вода. 
6.4.2.6 
 Всички елементи, добавени към опаковката по време на превоз, които не са част от нея, не трябва да 
намаляват нейната безопасност. 
6.4.2.7 
 Опаковката трябва да може да издържа на въздействието на всяко ускорение, вибрация или вибрационен 
резонанс, които могат да възникнат при рутинни условия на превоз, без да се влошава ефективността на 
затварящите устройства на различните съдове или целостта на опаковката като цяло. По-специално 
гайките, болтовете и другите закрепващи елементи трябва да бъдат проектирани така, че да се 
предотврати тяхното разхлабване или неволно освобождаване, дори и при многократна употреба. 
6.4.2.8 
 Материалите на опаковката и всички компоненти или конструкции трябва да бъдат физически и химически 
съвместими помежду си и с радиоактивното съдържание. Реакцията им при облъчване се взема предвид. 
6.4.2.9 
 Всички клапани, през които може да изтече радиоактивното съдържание, трябва да бъдат защитени 
срещу неоторизирана намеса. 
6.4.2.10 
 
 При проектирането на опаковката трябва да се вземат предвид околните температури и налягания, 
които е вероятно да възникнат при обичайни условия на превоз. 
6.4.2.11 
 
 Опаковката се конструира така, че да осигурява достатъчна защита, така че при обичайни условия на 
превоз и с максималното радиоактивно съдържание, което опаковката е проектирана да съдържа, нивото 
на радиация във всяка точка от външната повърхност на опаковката да не надвишава стойностите, 
посочени в 2.7.2.4.1.2,  4.1.9.1.11 и 4.1.9.1.12, според случая, като се вземат предвид 7.1.4.5.3.3 и 7.1.4.5.5.